 Parí gbólóhùn yìí: Àjọ Ìparapọ Àwọn Orílẹ-èdè sọ pé nǹkan bí ìdá ogójì nínú ọgọrùn-ún àwọn aráàlú Iraq ló ti sá kúrò nílùú. Ọpọ jù lọ wọn ló ń sá fún inúnibíni tí wọn ń ṣe sí wọn, wọn ò sì ní in lọkàn láti padà. Onírúurú èèyàn, bẹrẹ látorí àwọn ọjọgbọn ní yunifásítì títí dórí àwọn olùṣe búrẹdì, ni àwọn ẹgbẹ ọmọ ogun, àwọn ọlọtẹ àtàwọn ọdaràn ń dìídì wá. A fojú bù ú pé àwọn olùkọ iléèwé 331 ni wọn pa ní oṣù mẹrin àkọkọ ọdún 2006, gẹgẹ bí àjọ Human Rights Watch ṣe sọ, àti pé ó kéré tán àwọn dókítà Iraq 2,000 ni wọn ti pa tí wọn sì ti jí 250 gbé láti ìgbà tí ogun náà ti bẹrẹ. : Ọdún 2003 ni orílẹ-èdè Amẹríkà gbógun tì wọn. Àwọn ará Iraq tó ń wá ibi ìsádi ní Síríà àti Jordan ń gbé ní àwọn àdúgbò tí kò fi bẹẹ sí owó, tí àwọn orílẹ-èdè àgbáyé ò sì fi bẹẹ bìkítà nípa wọn, tí wọn ò sì rí ààbò tó tọ sí wọn. Ní Síríà nìkan, nǹkan bí ẹgbẹrún lọnà àádọta 50,000 àwọn ọmọbìnrin àti obìnrin ará Iraq, tí ọpọ lára wọn jẹ opó, ni wọn ń fipá mú láti máa ṣe iṣẹ aṣẹwó kí wọn bàa lè wà láàyè. 